ताज बड़ा गड़ रिजॉर्ट में भव्य स्वागत, कल से होगी फिल्म की शूटिंग
हिमाचल के कुल्लू स्थित पर्यटन नगरी मनाली की हसीन वादियों को निहारने के लिए मुंबई से बॉलीवुड के नामचीन सितारे यहां पहुंच रहे हैं। पिछले एक महीने से लगातार मनाली में फिल्मी हस्तियों ने शूटिंग के लिए डेरा डाला हुआ है।
हिमाचल के कुल्लू स्थित पर्यटन नगरी मनाली की हसीन वादियों को निहारने के लिए मुंबई से बॉलीवुड के नामचीन सितारे यहां पहुंच रहे हैं। पिछले एक महीने से लगातार मनाली में फिल्मी हस्तियों ने शूटिंग के लिए डेरा डाला हुआ है। इसी कड़ी में आज एक्टर अरबाज खान ताज बड़ा गड़ रिजॉर्ट पहुंच गए हैं। 
मुंबई से आया मेरा दोस्त
ताज बड़ा गड़ रिजॉर्ट के अवार्ड ऑफ एक्सीलेंसी विजेता नकुल खुल्लर ने जानकारी दी कि उनके दोस्त अरबाज खान आज सुबह मुंबई से रिजॉर्ट पहुंचे। इस दौरान उनका कुल्लवी परंपरा अनुसार स्वागत किया गया। सनद रहे कि मनाली के प्रसिद्ध बागवान और होटल कारोबारी नकुल खुल्लर ने अब्बास मस्तान की फिल्म दरार में अरबाज खान के साथ रोल अदा किया है। इस फिल्म में जूही चावला अभिनेत्री थीं।
फिल्म की लोकेशन हुई फाइनल
सुनील रेड्डी के निर्देशन में बनने वाली इस हिंदी फिल्म की शूटिंग मनाली के साथ-साथ लाहौल स्पीति, रोहतांग दर्रा में होगी। जिसके लिए लोकेशन फाइनल हो गई है। इस फिल्म के लोकल कॉर्डिनेटर रमेश रजनू ने बताया कि कल से इस फिल्म की शूटिंग शुरू हो जाएगी। अरबाज खान अभी कुछ दिनों तक मनाली में ही रुकेंगे।
